JohanHeinsen/ENO huggingface dataset:
Lolland-Falsters Stifts-Tidende, 1839-03-08
J Tirsdags Aften Kl. 7 1/2 udbrød en heftig Jld i Huset paa Hjørnet af Gammelmønt og Sværtegaden hos Urtekræmmer Struch; dog efter omtrent to Timers Forløb fik man saavidt Magt over Jlden, at der kunde afkimes. Jlden er opstaaen derved, at der under Kogningen af en betydelig Deel Olie (230 Potter) i en stor Jernkjedel, der var opsat i Kielderen hos Urtekræmmeren og ved et Rør stod i Forbindelse med Skorstenen, skete en Explosion ved Luftens Presning. Jlden udbredte sig hurtigt igjennem Skorstenen, der, som det formodes, er sprungen, og hele den bageste Deel af Huset blev et Rov for Luerne, medens den forreste Deel ogsaa led meget. Børstenbinder Peiffer, der var gaaet op i Huset, nødtes af Røgen til at redde sig ved at springe ud af et Vindue og brak derved sit Been. Karlen, som havde Opsynet med Kogningen og som savnedes strax efter, er nu (Berl. Av.) kommen tilstede.
Lolland-Falsters Stifts-Tidende, 1839-03-08
Jmedens man hos os afholder sig fra Betragtninger og Udeladelser, som kunne fornærme den norske Regjering og nærmest Kongen, gaae de norske Blade og især Morgenbladet i en ganske modsat Retning. Saaledes hedder det i Morgenbladet om den sidste hos os befalede Jndsamling til de Vandflodlidte: Kongen har udstedt Jndbydelse til at samle Bidrag i hele Landet for de af Stormfloden Skadelidende. Hvor det kommer an paa at betale har han altsaa ikke imod Almeenaanden og Folkets Understøttelse af Regjeringens vise Omsorg, for Undersaatternes Vel." Vi vide sandeligen ikke, hvorledes man kan benytte nærværende Anledning til Skive for hadefulde og lave Udeladelser, og, skjøndt man med den dybeste Foragt kan see ned paa slige Angreb, saa ansee vi det for rigtigt at gjøre opmærksom paa denne Fremgangsmaade. (Berl. Av.)
Lolland-Falsters Stifts-Tidende, 1839-03-08
Directionen for Fyens Stifts Sparekasse har viist et hæderværdigt Exempel, i det den har bestemt et Bidrag af 400 Rbd. r. Stil de Skade lidende ved Stormfloden i Nørrejylland, hvilken Sum udredes af Sparekassens Administrationsfond. Ogsaa den herværende Sparekasse har i samme Øiemed bidraget et Beløb af 20 Rbd.
Lolland-Falsters Stifts-Tidende, 1839-03-08
Siden 15de Febr. 1838 existerer en Læse-Forening i Nyborg hvis Formaal er for et muligst ringe Pengebidrag at aabne en beqvem Adgang til almeennyttige eller almeeninteressante Skrifter. Den tæller nu 60 Medlemmer, deriblandt Damer. Contingentet er 3 Mk. maanedlig for indenbyes og det Halve for udenbyes Medlemmer. Siden Oprettelsen ere holdte 9 Forelæsninger over naturhistoriske, historiske og folkelige Gjenstande.
Lolland-Falsters Stifts-Tidende, 1839-03-08
J Storehedinge er nylig opbygget en ny og smagfuld Raadstue, der har kostet 9,000 Rbd., hvoraf Byen udreder 1/4 og Landjurisdictionen, som afbenytter Raadstuen 3/4. Fra Arresterne, der skulle være meget hensigtsmæssige indrettede, gaaer der Talerør til Arrestforvarerens Værelse, saa at denne der kan høre alt hvad Arrestanterne sige, uden at disse derimod kunne høre ham, en Foranstaltning der vistnok kan være af megen Nytte, naar Arrestforvareren boer paa Stedet og er hvad han bør være. Vi bemærke her udtrykkelig at Arrestforvarerne maae boe paa Stedet, fordi, uagtet dette vel er det Almindelige, vi kjende Byer, hvor den Uskilhar indsneget sig at Arrestforvareren boer ude Byen, og lader sine Forretninger besørge af en qvindelig Fuldmægtig. Ved Falsters Birks Arrester skal man, efter Sigende, endog paatænke en saadan Forandring, at Arrestforvarerens Bolig bliver aldeles fjernet fra Arrestanterne ved en Tingstue, saa at Arrestforvareren faaer sine Værelser ud til Stranden, medens derimod Arresterne vende ud til Hovedlandeveien, der løber tæt forbi Tinghuset, hvorved dette endnu mindre kommer til at svare til sit Øiemed som Fængsel. Allerede nu kunne Fangerne uforstyrret underholde sig med enhver, der fra Landeveien vil nærme sig Tinghuset, og end mere vil dette kunne skee, naar Arrestforvareren fjernes længere fra Arresterne. Hensigtsmæssigere end alle Palliativmidler vilde det vistnok være, om Byen og den vidtløftige Landjurisdiction forenede sig om at opbygge et fælleds Tinghuus med tilhørende Arrester, hvorved et for begge Jurisdictioner føleligt Savn vilde blive afhjulpen. Som vi tidligere have meddeelt, agter Selskabet for Trykkefrihedens rette Brug at udgive en Almanak, der, foruden den astronomiske Deel, tillige vil komme til at indeholde et Forraad af nyttig og underholdende Læsning og blive forsynet med Afbildninger; men da det nu udkomne Folkeblad, som bekræfter, denne Efterretning, kun meddeler Sagen som noget der har været forhandlet i de tidligere Repræsentantmøder, undlade vi ikke at erindre vore Læsere om, at Jdeen til dette Foretagende er udgaaet fra den herværende Afdeling af Selskabet, i det nemlig et af Afdelingens Medlemmer (Kammerr. Parelius) alt i 1837 indsendte til Moderselskabet et hertil sigtende Forslag. Vi finde det retfærdigt at fremhæve denne Omstændighed, fordi man ofte hører Klager over at Selskabets Afdelinger i Provindserne kun vise liden Jnteresse for Selskabets Øiemed.
Lolland-Falsters Stifts-Tidende, 1839-03-08
J Søndags publiceredes paa sædvanlig Maade, ved Herolder Høiesterets høitidelige Aabning den første Torsdag i Marts Maaned, paa hvilken Dag Høiesteretsaaret 1839, i Kongens egen personlige Overværelse, begynder. Sagen, som det blev forkyndt at skulle foretages paa bemeldte Dag, er Ordensagen No. 96. St. Croix Øverformynderie paa de Umyndige, Jane, Elisa og James Horfords, George Sarquis Ann Elisa Adelades, Andrew Charuriers, Ruben Harnets og Mary Ann Plat fuus's Børns Vegne (Blechingberg befalet) contra forhenværende Overformynder Secretair F. W. Zeitz (Sporon beneficeret. Jndstævnte som sag gives til at erstatte de Umyndige et ved Udlaan foranlediget Tab af 1710 Rd. 2 Mk. 5 s. d. vest Cour., er frifunden saavel ved Under- som ved Overretten.
Lolland-Falsters Stifts-Tidende, 1839-03-08
Hr. Proprietair C. G. Clausen bekjendtgjør i Aarhuus Stiftstidende, at han agter underhaanden at bortsælge Læsagergaard, formedelst Forøgelsen af hans literaire Arbeider.
Lolland-Falsters Stifts-Tidende, 1839-03-08
Etatsr. og Toldkammereer Schou, som havde tilstillet Cancelliet 500 Rbd. til Hjelp for de Vandlidte er i denne Anledning bleven tilkjendegivet Hs. Majestæts allerhøieste Tilfredshed.
Lolland-Falsters Stifts-Tidende, 1839-03-08
Nykjøbing. Forleden Nat skeete atter Indbrud i Lillebrænde, hvorved Manden, hos hvem det skeete, blev frastiaalet nogle og fyrretyve Rbd. Gierningsmanden er endnu ikke opdaget.
Lolland-Falsters Stifts-Tidende, 1839-03-08
Fra Rødbye Tolddistrict er i Aaret 1838. udført til indenlandske Steder 2182 Tdr. Korn (Hvede, 1124 Tdr., Byg, 150 Tdr., Havre, 503, Tdr., Erter, 5 Tdr., Malt, 100 Tdr.) til Hertugdømmene 1767 Tdr. Korn (Hvede, 265 Tdr., Rug, 195 Tdr., Byg, 103 Tdr., Havre, 658, Tdr., Erter, 155 Tdr., Vikker, 391 Tdr.) til fremmede Steder Jntet, talt 3949 Tdr.
Lolland-Falsters Stifts-Tidende, 1839-03-08
Handelsefterretninger. Kiøbenhavn d. 4 Marts. Det er meget vanskelig for dette Øieblik at opgive for Kornvarer bestemte Priser, hvortil kan sælges, thi de seneste Postdage have, uagtet Efterretningerne fra England vare bedre, ikke, saavidt os bekjendt, bragt nogen Ordre. Vinteren forbyder endnu Tilførselen til Søes, og dog ere Priserne paa Torvet lavere. – J det vi altsaa antage Priserne for nominelle, ville vi anføre de Priser, hvortil vi med Vished vide at der kan kjøbes for Øieblikket. Hvede, her leveret, 9 Rd. 48 s. - 10 Rd. Rug, her, 5 Rd. 5 Rd. 48 s. Dito i Provindserne 4 Rd. 80 s. 2-rad. Byg, i dito 4 Rd. 32-40 s. grad. dito, i dito 3 Rd. 80 s. Havre 2 Rd. 7288 s.
Lolland-Falsters Stifts-Tidende, 1839-03-08
Om Raps spørges ikke. Af en Artikel i Kjøbenhavnsposten, om Handelstilstanden i Flensborg erfares at medens Byen for Krigen eiede 290 egne Skibe af 15,823 Com. Læst. Drægtighed, har dette Antal nu reduceret sig til 116, eller der er aarlig i Gjennemsnit afgaaet 4 til 5 Skibe. Skjøndt det indrømmes at Detail Handelen og Kræmmerhandelen er tiltaget, er dog den directe Handel, uden hvilken Byen ikke kan opnaae dens forrige Velstand, Aar for Aar aftaget, og beskjæftiger nu kuns 10-12 Huse. For at opnaae den directe Handels Opretholdelse og Udvidelse maa vi, hedder det, ophøre at følge de gamle Handelsveie omkring Nordspidsen af Jylland og over Hamborg ned af Elben, saavel for vore Ex porter som Importer fra og til det sydvestlige Europa og Amerika &c. &c., og derimod søge at forbinde Flensborgs Havn ved en 7 Mile lang Jernbane med Nordsøen. Denne naturlige og tidsovereensstemmende Handelsretning vil ikke alene virke velgjørende paa Flensborgs sunkne Virksomhed, men ogsaa medføre uberegnelige Fordele for den hele danske Stat.
Lolland-Falsters Stifts-Tidende, 1839-03-08
Reisende fra den 27de Februar til den 6te Marts 1839.
Lolland-Falsters Stifts-Tidende, 1839-03-08
Fra Gaabense til Vordingborg. Med Pakkeposten Jomfru Berg, Kjøbmand Grundtvig. Med Personposten: Forvalter Voss, Pastor Giessing; Sømand Smidth. Udenfor Posterne: Forv. Dresler; Doctor Paulsen; Hr. Stürup. Fra Vordingborg til Gaabense. Med Pakkeposten: Hr. Erichsen. Med Personposten. Justisraad Feddersen. Udenfor Posterne: Agent Schierbeck med Familie; Doctor Paulsen; Hr. Stürup.
Lolland-Falsters Stifts-Tidende, 1839-03-08
Gudstjeneste. Paa førstkommende Søndag begynder Gudstjeneste. Paa førstkommende Søndag begynder Gudstjenesten i Nykjøbing Kirke Kl. 10 Formiddag.
Lolland-Falsters Stifts-Tidende, 1839-03-08
Bekjendtgjørelser.
Lolland-Falsters Stifts-Tidende, 1839-03-08
Fra Pressen er udkommen: Dr. Schwarz's Huusbog for den christelige Livsviisdom, 1ste 3die Hefte, 4 36 s. hvert Hefte, og faaes hos Dhrr. Boghandlere: Berggreen i Nykiøbing paa Falster og Thierry i Nakskov, hvor Subskription paa bemeldte Bog fremdeles modtages.
Lolland-Falsters Stifts-Tidende, 1839-03-08
Jfølge kongelig Resolution maa de Damaster, Dreiler og Lærreder af Kjøngs Fabricata, som vare i Behold da Fabrikken overgik fra kongelig til privat Bestyrelse, realiseres ved et Lottorie, der er overdraget til Underskrevne, og bestemt til at skulle foretages her i Staden ved en egen Trækning og med 4,000 Lodder i 5 Klasser, hvortil Indskuddet er til 1ste Klasse 48 s., 2den Klasse 72 s., 3die Klasse 1 Rbd., 4de Klasse i Rbd. 48 s. og 5te Klasse 2 Rbd. Trækningen skeer offentlig i Notarius publicus Overværelse, og afgiver 1,000 Gevinster alle af Værdie over Indskuddet og indtil et Beløb af 300 Rbd., hvorhos samtlige øvrige Deeltagere i dette Lottorie vinde enten 6 Al. Haandklædedreiel, eller i det uheldigste Tilfælde 5 Al. Lærred, saaledes som de trykte Planer nærmere udvise. J Kjøbstæderne paa Lolland=Falster ere Planer og Lodsedler til 1ste Klasse, som trækkes den 1ste Mai, at erholde hos Efternævnte: i Nakskov hos Hr. Kjøbmand Røepstorff, i Saxkjøbing - C. Wied, i Mariboe - Giegengack, Toldcontrolleur Felsenthal, i Nysted, hvorimod i Kjøbenhavn alene hos O. F. Olsen. Kjøbenhavn den 22de Febr. 1839.
Lolland-Falsters Stifts-Tidende, 1839-03-08
Da Dampskibet Frederik den Siette er bestemt til herefter at afgaae fra Kiøbenhavn til Kiel hver Torsdag Eftermiddag Kl. 6, vil det paa Udreisen, til Kiel ikke anløbe Øerne; derimod vil det paa Hiemreisen til Kiøbenhavn som sædvanligen hver Søndagmorgen - fra 17de dennes naar ikke Jis vil være til Hinder derfor – anløbe Gaabense, og Grønsund paa Falster og Møen, og fra disse Steder medtage Passagerer til Hovedstaden imod Betaling af: 5 Rbd. pro persona paa 1ste Plads, foruden 3 Rbd. paa 2den Plads Færgepenge Børn under 10 Aar betale det Halve. Moderation tilstaaes ikkun Mand, Kone og Børn over 10 Aar indtil 4 Personer.
Lolland-Falsters Stifts-Tidende, 1839-03-08
Fra Kiel afgaaer Dampskibet Frederik den Siette hver Løverdag Aften Kl. 7 (fra 16de ds.) og medtager Passagerer til Gaabense eller Grønsund imod Betaling af 7 Rbd. paa 1ste Plads og 4 Rbd. paa 2den Plads pro persona.
Lolland-Falsters Stifts-Tidende, 1839-03-08
Damppaketfartens Comptoir i Kiøbenhavn, Kronprindsessegaden No. 395, den 5te Marts 1839.
Lolland-Falsters Stifts-Tidende, 1839-03-08
Tjeneste ledig. For en dulig Stupige er en Plads ledig enten strax eller til 1ste Mai. Adressecontoiret anviser.
Lolland-Falsters Stifts-Tidende, 1839-03-08
Et ungt Menneske, som i nogle Aar har været ved Møllerprofessionen, kan blive antaget hos Møller C. L. Jensen i Nagelstie, eller i Mangel deraf, en voxen Dreng, til førstkommende Mai d. A. Meget fiine hollandske Kartofler sælges paa Prindseholm.
Lolland-Falsters Stifts-Tidende, 1839-03-08
Ligesom i de foregaaende Aar modtager Undertegnede Bestillinger paa Blomsterfrøe fra botanisk Gartner Mørck i Kjøbenhavn. H. Berggreen.
Lolland-Falsters Stifts-Tidende, 1839-03-08
Auction. Løverdagen den 16de Marti førstkommende, vil, som i de foregaaende Aar, blive afholdt offentlig Auction i Sognefoged Peder Lunds Gaard i Westerborg, hvor de, som maatte ønske bortsolgt Heste, Qvæg, Faar, Sviin, Kornvarer, Kartofler, Hør, Hørfrøe, Avlsredskaber, af Vogne, Plouge, Harver, og Seletøier, kunne faae samme forauctioneret, ligesom ogsaa større Deele af Jndboe. Vedkommende ville forinden Auctionen melde sig til undertegnede Jncassator, og opgive de sælgende Ting, og hvor Conditionerne, hvorefter Auctionen vil blive fremmet, tillige kunne erfares. Auctionen tager sin Begyndelse præcise Kl. 10, hvilket herved saavel for Sælgere som Kjøbere bekjendtgjøres. Pederstrup den 28de Februar 1839. P. C. Lützen.
Lolland-Falsters Stifts-Tidende, 1839-03-08
Jndkaldelse.
Lolland-Falsters Stifts-Tidende, 1839-03-08
Creditorerne i Dødsboerne efter: Gaardmand Henrik Larsen Grubbes Enke Ane Nielsdatter af Hjelm og Aftægtskone Niels Pedersen Carstensens Enke Grete Jensdatter af Hjelm, indkaldes herved med 12 Ugers Varsel, til at anmelde deres Fordringer paa disse Boer, for undertegnede committerede, Skifteforvalter ved Baroniet Guldborgland. Ourebygaard den 28de Februar 1839. M. Rasmussen. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1839-03-10
Tollands, Falstersom med samt Tven Stifts Søndagen den 10 Marts. No 9.
Lolland-Falsters Stifts-Tidende, 1839-03-10
J Brüssel sammentrækker man Tropper og er beredt paa med Magt at undertrykke enhver Folkebevægelse; imidlertid er det tvivlsomt om Armeen, der ogsaa er stemt for Krig, vil lade sig benytte hertil, og man troer derfor at Kong Leopold fornemmelig stoler paa Frankrig. For Mange bliver det imidlertid indlysende, at den Rolighed man troede at tilveiebringe ved Antagelsen af de 24 Artikler, just ikke er meget stærk begrundet.
Lolland-Falsters Stifts-Tidende, 1839-03-10
Spanien, Forefalder her end kun faa Kampe og Slag, flyder her dog jevnlig Blod. Saaledes er Repressaliejuntaerne og deres blodige Virken vel for Tiden ophørt, men den carlistiske Overgeneral Maroto har nu i Estella ladet et betydeligt Antal carlistiske Generaler fængsle og beskylde for Forræderie, hvorefter 4 af dem bleve skudte den 18de f. M. og 7 andre maatte senere deele samme Skjæbne.
Lolland-Falsters Stifts-Tidende, 1839-03-10
Overgeneralen Maroto har foranstaltet det Hele paa egen Haand og uden Prætendentens Samtykke, alene for at tilfredsstille sin private Hævn hvorfor han og senere af Prætendenten er tilligemed sine Tilhængere bleven erklæret for en Forræder. Betydelige Forandringer venter man nu vil foregaae i Hovedqvarteret og de gamle Generaler Villareal og Zariategny med flere troer man atter ville blive tagne til Naade. Maroto beskylder man tillige for at have staaet i Underhandlinger med Espartero, og der paastaaes endog, at han er gaaet over til Christinerne med 8 Batailloner. J det carlistiske Hovedqvarteer hersker for Tiden megen Uenighed, og i Christinernes, som sædvanligt, Uvirksomhed.
Lolland-Falsters Stifts-Tidende, 1839-03-10
Hannover. Ligesom Kongen bestemt har erklæret ikke at ville forandre sine Anskuelser med Hensyn til den ophævede Forfatning af 1833, saaledes synes og Folket ikke at ville ophøre med deres Bestræbelser for at forsvare Grundloven, og flere af de Deputerede have derfor ene indfunden sig i Forsamlingen for at protestere mod at Forfatningen af 1833 blev anseet for lovligen hævet. Ligeledes have 27 Deputerede indsendt en Protest til Forbundsdagen og Stemningen er i det Hele uforandret hos Folket, saa at Pluraliteten beklager at Ophævelsen af Grundloven har fremkaldt den nærværende Tilstand. Kongen har imidlertid paa Grund af den liden Understøttelse, han har fundet hos Stænderforsamlingen, fundet sig foranlediget til under 2den dennes om Aftenen Kl. 7 at hæve Forsamlingen. At noget Usædvanligt har fremkaldt denne Beslutning er rimeligt, men endnu ikke bekjendt.
Lolland-Falsters Stifts-Tidende, 1839-03-10
Fædrelandet. J Sagen, som ved Høiesterets Aabning blev foretaget (. f. N.) er kjendt for Ret, at Landsoverrettens Dom bør ved Magt at stande.
Lolland-Falsters Stifts-Tidende, 1839-03-10
Fra 2den April agter et Selskab i Odense at udgive et Blad Fyensposten, hvori udførlige Artikler vedkommende Fædrelandets Anliggender og af almeeninteressant Jndhold kunde behandles. Det udgaaer 2 Gange ugentlig, og Prisen for Abonnenterne i Fyens Stift er 6 Rbd. og i Danmarks øvrige Provindser 7 Rbd.
Lolland-Falsters Stifts-Tidende, 1839-03-10
Af den i Roeskilde Sparekasse indestaaende Capital paa circa 118,000 Rbd. er udlaant 89,400 Rbd. til Private mod Pant, Hypothek eller Selvskyldner Caution. (Det vilde maaskee bidrage en Deel tilat hæve den ugunstige Dom, som fældes over Sparekasserne, hvis Midler sammendynges i den kongelige Kasse, naar Bestyrelserne vilde oplyse Publikum om de Hindringer der modsætte sig Udlaan til Private mod Pant i faste Eiendomme.)Der er atter et stort Præstekald bleven ledigt i Nærheden af Kbhvn., idet Consistorialraad Lambert Daniel Bruun, i Taarnbye paa Amager, ved Døden er afgaaet. Han var 85 Aar gl., blev theologisk Candidat 1783 og holdt sit Embedsjubilæum 1834. J 47 Aar var han Præst i Taarnby. (Aarh. Av.)¬
Lolland-Falsters Stifts-Tidende, 1839-03-10
J Mandagsaftes afreiste Jfr. Grahn med Deligencen, i Paasyn af 2 a 300 Mennesker, som opfyldte Kjøbmagergade. Overalt, hvor hun viser sig, er der fuldt Huus, endogsaa i Postkarethen, hvor alle Pladser 14 Dage iforveien vare optagne, saa at Kunstnerinden maatte tage tiltakke med en (Aarh. Av.) Bivogn.
Lolland-Falsters Stifts-Tidende, 1839-03-10
Høislev Mølle ved Hobroe er ved Auction bleven kjøbt af Hr. Forvalter Sørensen paa Dueholm (Aalb. Av.) for 10,850 Rbd.
Lolland-Falsters Stifts-Tidende, 1839-03-10
En Bondepige paa 14 Aar blev forleden udenfor Horsens Sønderport i den store Trængsel af Jndkjørende overkjørt af en Bondekarl. Et af Vognhjulene gik over Tindingen, og den Ulykkelige, som første Gang i sit Liv vilde til Kjøbstaden, er senere død. Karlen er sat under Tiltale for sin (Hors. Av.) Uforsigtighed.
Lolland-Falsters Stifts-Tidende, 1839-03-10
En af Helsingørs forrige Matadorer, der havde tilsat sin egen betydelige Formue og en god Deel af Næstens, ved at spille i Lotteriet, skal, da hans sidste Haab blev skuffet, være gaaet fra Forstanden og derpaa have hængt sig. Sie transit glo(Søndagsgjæst.) ria mund!
Lolland-Falsters Stifts-Tidende, 1839-03-10
De i det Kongelige kjøbenhavnske Classelotteries 1ste Classe udkomne 18 Bagtal ere: 104. De høieste Gevinster faldt: 3000 Rbd. (Amben 2 219) hos Coll. Gether i Kjøbenhavn og 1000 Rbd. paa følgende 4 Amber (1-200) Mad. Hjorteberg, (53258) Lotteriet, (89-120) Lotteriet og (50-167) Mad. Eichel.
Lolland-Falsters Stifts-Tidende, 1839-03-10
J Nærheden af Sorø skulde en halvvoxen Bondepige forleden Aften bære sin 22 Aar gamle Broder, hjem igjennem Nordskoven; men da hun bemærkede at han havde tabt sin Træsko, satte hun ham ned paa en Træstub medens hun gik tilbage for at lede om den. Da hun kom igjen, for at afhente Drengen, var han forsvunden, og al Leden uagtet, fandt man ham først næste Eftermiddag, temmelig langt fra Stedet, hvor Pigen angiver at have forladt ham, liggende død paa Sneen. Et Rovdyr havde afbidt hans ene Finger. Moderen, en fattig Soldaterkone, er utrøstelig og anklager sig selv, fordi hun havde ladet Børnene gaae alene og ikke var (Aarh. Av.) fulgt med dem.
Lolland-Falsters Stifts-Tidende, 1839-03-10
J et senere til Aarhuus indløbet Brev fra Stolemager Dessan bekjender han: at han havde handlet klogere i at være bleven hjemme; men takker forøvrigt Gud for, at Expeditionen ikke kom længere, da det vistnok ellers tilsidst var kommen til at gaae paa Livet løs imellem Passagererne. (Aarh. Av.)
Lolland-Falsters Stifts-Tidende, 1839-03-10
Den 1ste de, om Eftermiddagen er et nyfødt Drengebarn bleven fundet i Østeraa i Aalborg, under den saakaldte Vrangels Brok af en Fisker, der fra Fjorden stagede sin Baad op i Aaen. Barnets Hals har Tegn paa Qvælning ved Hjælp af Strikke.
Lolland-Falsters Stifts-Tidende, 1839-03-10
Politiet gjør Alt, for at komme paa Spor efter (Aalb. Av.) Udaaden.
Lolland-Falsters Stifts-Tidende, 1839-03-10
Randers Hestemarked var denne Gang yderlig slet, da der kun havde indfundet sig faa Kjøbere, og forholdsviis endnu færre Sælgere med store, gode Heste, som denne Gang fornemmelig søgtes og betaltes ligesaa godt som i de foregaaende Markeder. Af disse udførtes saaledes denne Gang herfra til Holsteen kun 76 Stykker; og circa 90 Heste udgik over Sønderbro i mindre Koble, tildeels vel til andre Markeder. Havde her været flere store og gode Heste paa Markedet, kunde de have været solgte til antagelige Priser, men da Sælgerne allerede forud ikke havde den bedste Meening om dette Marked, bleve Mange borte derfra. (Rd. Av.) Nykjøbing. J Stormen Natten mellem den 7de og 8de dennes indstrandede paa Tolken i Nærheden af Grønsund, Fregatskibet Marie, Capt. Hertzberg, kommende fra Hull og bestemt til Memel. Skibet selv som er baglastet, staaer neppe til Redning. Folkene ere bjergede. Samme Skib skal paa denne Reise have været under Havarie i Helsingøer, og være assureret i Kjøbenhavn for 16000 Mk. Bco.
Lolland-Falsters Stifts-Tidende, 1839-03-10
Tvende Personer, som i Forgaars Morgen vilde bjerge en Baad under Gjedser, havde det Uheld at den ene Aare gik itu, hvorved det blev dem umuligt at komme tilbage til Land. De dreve derimod af for Vind og Veir over ad Taagense paa Lolland hvor de hellerikke kunde naae Landet formedelst Jis fraade, og maatte saaledes tilbringe Natten mellem den 7de og 8de i Livsfare indtil de endelig bleve bjergede af Bønderne paa Taagense. Den ene af hine Personer, der var faldet i Vandet, var især meget forkommet, men da Bønderne havde været saa betænksomme itide at hente Læge, vil han forhaabentlig være uden Fare.
Lolland-Falsters Stifts-Tidende, 1839-03-10
Beltpassage den 9de Marts 1839. Som Følge af den N. O. Vind og det stærke Sneefog i de sidste Dage er Farvandet mellem Gaabense og Vordingborg nu igjen fuldt af Jis, saa at Transporten skeer med Jisbaade, hvilket var Tilfældet igaar med Pakkeposten som endogsaa maatte gaae over Masneden til Sielland. Overfarten vil derfor igjen blive vanskelig nogen Tid endnu.
Lolland-Falsters Stifts-Tidende, 1839-03-10
Blandet. Astronomerne i Breslau have beregnet, at det store Hul i Solen eller den ovale Plet, som selv med blotte Øine i denne Tid har kunnet sees i Solskiven, er saa stort, at tvende Jordkloder paa een Gang, Side om Side, kunne synke igjennem denne Tragt ind i Solen. Pletten er nemlig 4,000 geographiske Mile lang og 2,600 Mile bred.
Lolland-Falsters Stifts-Tidende, 1839-03-10
Skibsefterretning. Briggen Chan Qvar, Capt. Jensen af Kbhvn., den første Messinafarer, som i Aar passerede Sundet, er den 11te Februar om Aftenen (Dagen efter at den var afseilet her fra Rheden), i Tykning og Sneefog strandet paa den sydlige Spidse af Gotland. Af Ladningen var 4 a 500 Kister bjerget. Skibet er Vrag.
Lolland-Falsters Stifts-Tidende, 1839-03-10
Ved Tallotteriets 1482 Trækning i Kjøbenhavn udkom: SI. 24. 48. 67. 37.
Lolland-Falsters Stifts-Tidende, 1839-03-10
Nykjøbings Torvepriser den 9de Marts. Hvede 8 Rbd. a 8 Rbd. 1 Mk.; Rug 4 Rbd. 3 Mk. 3 4 Rbd. 4 Mk.; Byg 3 Rbd. 4 Mk. a 3 Rbd. 5 Mk.; hvide Erter 4 Rbd. 4 Mk. a 4 Rbd. 5 Mk.; graae Erter 3 Rbd. 5 Mk. a 4 Rbd.; Alt pr. Tønde.